ID-DAR Ta' Dun FRANS CAMILLERI nejta ta' mħabba fejn il-qlub ferħana jgħixu fis-sliem, henjin fix-xemx tal-ħajja, iht taf il-ħlewwa, il-ferħ u l-mewġ tal-għana li jfawwar f'dawk il-qlub; u taf il-ġrajja ta' dmugħ u għaks meta l-ulied kotrana jinġabru madwar mejda, hekk bħal qtajja' għasafar żgħar li, imsejkna, il-frak tagħna jixxennqu u ma jsibuhx fl-egħlieqi u l-plajja. Hemm f'qalbek moħbijin fl-ikbar misterju il-ħajja u l-mewt. Int tifraħ fi twelidna u tibki t-tluq qalil għaċ-ċimiterju, Int tilqa' wlied l-ulied minn żmien għal żmien… u waqt li nħallu fik ħajjitna u ġidna, tilmaħ dil-bidla, siekta… bla waqfien.